Pro Football Hall of Fame Game

Pro Football Hall of Fame Game er en årlig vennskapskamp avholdt av National Football League (NFL) den samme helgen som Pro Football Hall of Fame avholder sin årlige seremoni. Kampen spilles i Tom Benson Hall of Fame Stadium, som er en del av Johnson Controls Hall of Fame Village, og ligger ved siden av Hall of Fame-bygningen i Canton. Den første kampen ble spilt i 1962, samme år som byggingen av æresgalleriet begynte.


== Utvelging av lag ==

De to lagene som deltar i kampen er vanligvis valgt av ligaen før resten av terminlisten for sesongoppkjøringen offentliggjøres. Deltakerene annonserer det vanligvis samtidig som de nye medlemmene av Pro Football Hall of Fame blir annonsert, som også er Super Bowl-uken. Dersom særs kjente spillere blir innlemmet i æresgalleriet det inneværende året velges ofte lag som spilleren(e) tilbragte store deler av karrieren sin med.
Fra 1971 til 2010 var det vanligvis et lag fra AFC og et fra NFC. I 2009, til ære for 50-årsdagen for American Football League, var det to av oppstartslagene i AFL, Tennessee Titans (ikledd uniformer fra den forrige utgaven av laget, Houston Oilers) og Bufallo Bills hvis eier, Ralph Wilson ble innlemmet i æresgalleriet det året. I 2011 skulle to NFC-lag spille mot hverandre, men ble kansellert på grunn av NFL lockout 2011; det neste året spilte to NFC-lag mot hverandre. Fra 2011 og fremover har hvert av lagene som deltat hatt minst én kjent spiller som det året har blitt innlemmet i æresgalleriet.
Ettersom at kampen og innlemmelsesseremonien legges til helgen før begynnelsen av sesongoppkjøringen ender begge lagene opp med å spille en ekstra vennskapskamp sammenlignet med resten av lagene i ligaen.
De siste fire lagene som har blitt lagt til i ligaen deltok i Hall of Fame Game som sin første kamp. I 1995 spilte Jacksonville og Carolina mot hverandre, og i 2002-sesongen var Houston ett av lagene. Da Cleveland Browns kom tilbake til NFL med en ny spillerstall for 1999-sesongen spilte også de i Hall of Fame Game. Baltimore Ravens, som offisielt ble etablert i 1996-sesongen, deltok ikke i et Hall of Fame Game før i 2018-sesongen. Ravens var det siste NFL-laget som ikke hadde deltatt i kampen.


=== Planlegging ===
Før sammenslåingen av AFL og NFL ble kampen spilt i august eller september, og noen ganger helt i slutten av sesongoppkjøringen. I 1970 ble den offisielt flyttet til begynnelsen av sesongoppkjøringen. Før 2002 var det ikke uvanlig at kampen ble spilt i juli. Siden da har ligaen flyttet sesongstarten til helgen etter Labor Day, og kampen spilles nå alltid tidlig i august.
I 2011 skulle kampen egentlig utspilles mellom St. Louis Rams og Chicago Bears, men kampen ble kansellert på grunn av en spillerstreik. De to lagene hadde frem til 22. juli å finne en løsning dersom de skulle ha tid nok til å forberede seg til kampen. Siden streiken varte til 25. juli ble kampen kansellert.
I 2016 skulle Green Bay Packers møte Indianapolis Colts, men kampen ble avlyst på grunn av utrygge spilletilstander. Mike Silver rapporterte på NFL.com på kampdagen at malingen som hadde blitt brukt på logoene på banen ikke kunne brukes på det nye kunstgresset, FieldTurf. Malingen hadde ikke tørket i tide, og da arrangørene forsøkte å varme opp banen for at malingen skulle tørke fortere hadde gummien i banen smeltet; de påvirkede områdene ble beskrevet som glatte og "like harde som sement". Et siste forsøk på å fikse problemet var å påføre malingstynner på logoene, men en ansatt på Packers oppdaget en advarsel på beholderene om at malingstynneren kunne forårsake brannskader når det kom i kontakt med huden.
Ligaen og National Football League Players Association kansellerte kampen på grunnlag av sikkerhetsproblemer. Begge lagene fikk beskjed om at kampen var avlyst klokken 18:40, 80 minutter før avspark. Tilskuerene som allerede var i stadionet fant først ut om det gjennom sosiale medier, og det var ikke før klokken 20:00 at en offisiell kunngjøring ble gjort.I 2017 ble Hall of Fame Game flyttet til torsdag kveld, som gjorde det til det første arrangementet i Hall of Fame Weekend. Endringen har siden blitt beholdt.Kampen mellom Dallas Cowboys og Pittsburgh Steelers i 2020 ble kansellert på grunn av koronaviruspandemien.


== TV og radio ==
Hvor mesteparten av kampene i NFLs sesongoppkjøring sendes på lokal-TV blir Hall of Fame Game sendt på riksdekkende TV. Fra 1999 til 2005 ble kampen spilt på mandag kveld som en del av ABC Monday Night Football. Før det ble den vanligvis sendt på lørdags ettermiddag, utenom mellom 1963 og 1965 da den ble sendt på søndag ettermiddag som en del av ABCs Wide World of Sports. I 1998 ble den sendt på lørdag kveld.
Siden 2006 har kampen i hovedsak blitt dekket av NBC som en del av NBC Sunday Night Football, med unntak av i 2007 da kampen ble sendt på NFL Network som en del av Thursday Night Football; NBC hadde tenkt å sende China Bowl-kampen i Beijing, som endte opp med å bli utsatt og etter hvert kansellert. For år hvor NBC dekker Sommer-OL (2008, 2012, 2016, 2021, 2024, 2028 og 2032) blir kampen enten sendt på en av NFLs kabelpartnere, som NFL Network (under Thursday Night Football), ESPN (under Monday Night Football) og nyligst Fox.


== Kamphistorikk ==
Merknader


== Lagstatistikk ==
Flest kamper
7 – Pittsburgh Steelers (1963, 1964, 1983, 1998, 2007, 2015 og 2021)
7 – Dallas Cowboys (1968, 1979, 1999, 2010, 2013, 2017 og 2021)
Færrest kamper
1 – Baltimore Ravens (2018)
1 – Carolina Panthers (1995)
1 – Houston Texans (2002)
Flest seiere
5 – Washington Redskins/Commanders (1965, 1975, 1989, 2004 og 2008)
Lengste periode uten å ha deltatt i Hall of Fame Game
31 sesonger – Detroit Lions (siste kamp i 1991)
30 sesonger – New York Jets (siste kamp i 1992)
28 sesonger – San Diego/Los Angeles Chargers (siste kamp i 1994)
27 sesonger – Carolina Panthers (siste kamp i 1995)


== Referanser ==


== Kilder ==
2006 NFL Record and Fact Book. s. 401. ISBN 1-933405-32-5. 
«AFC-NFC Hall of Fame Game» (engelsk). Pro Football Hall of Fame. Arkivert fra originalen 4. september 2006. Besøkt 4. mars 2019. 


== Eksterne lenker ==
Pro Football Hall of Fame American Football League Legacy Game
All-time Pro Football Hall of Fame Game resultater